Makan bajamba

Makan bajamba (mantad Boros Minangkabau) nopo nga nansakan tradisional miampai oinsanan, piilangan mantad iso payanan, om jamuan i posurungon id mija tosiriba i pinoiliu id sawat do sirang.; ii nopo nga koubasanan do tulun Minangkabau i nokoimbulai mantad koponuridangan do Islam om paoindalanon ontok ababayan-ababayan upacara, tadau karamayan, festival, om pitimungan toponsol. Mogikaakawo taakanon Minangkabau i posurungon id suang perarakan diti, id nombo nansakan ngaawi nopo dii nga owiton do mamampayat tongoondu id tulu diolo. Poilihon o taakanon diti id sakai dulang logam om sumusuhut pouludon id sakai mija tosiribaa om akanon miampai poinrikau id sirang. Potimpuunon o perarakan diti miampai kosolimbahan inus Minangkabau om pambasaan Al-Quran mantad komolohingan om momuruan. Miampai harfiah, makan bajamba nopo nga kirati do makan miampot; popoimbulai pisompuruan miampai au mongintong status di mamampayat.

Iso perarakan makan bajamba ontok toun 2006 i manaandak kinouliton ko-123 kakadayan Sawahlunto nokotorimo gaa mantad MURI (Muzium Rekod Indonesia) id suang kategori perarakan makan bajamba miampai timpu bobos anaru om mamampayat bobos ogumu (16,123 tulun).

 Sukuon 

 Noputan labus 

Kategori:Minangkabau